SA man, vrou in VAE tronk oor swangerskap | Maroela Media
Emlyn Culverwell en Iryna Nohai. Foto: Facebook.
Culverwell is 'n Suid-Afrikaner wat in Port-Elizabeth in die Oos-Kaap grootgeword het. Hy werk al vyf jaar lank in die VAE. Nohai is oorspronklik van Ukraïne en het ook in die VAE gewerk.
Die BBC het berig Nohai het siek gevoel en maagkrampe gekry, waarna Culverwell haar hospitaal toe geneem het. 'n Dokter het bevestig Nohai is swanger. Culverwell en Nohai is aan die polisie oorhandig, omdat dit onwettig is om voorhuwelikse seks te hê in die VAE.
Dit het nou eers aan die lig gekom dat die paartjie in die tronk is, hoewel hulle reeds in Januarie in hegtenis geneem is. Amptelike klagte is nog nie teen die paartjie ingedien nie. Hulle sal egter in aanhouding bly terwyl verdere toetse op Nohai gedoen word.
Die Suid-Afrikaanse regering het die paartjie aangeraai om regshulp te kry.
Maroela Media het navraag gedoen by Nelson Kgwete, woordvoerder vir die departement van internasionale betrekkinge, maar na verskeie pogings kon hy steeds nie bereik word vir kommentaar nie.
Kgwete het wel aan EWN gesê hulle kan nie inmeng met die regsproses van 'n ander land nie.
"Hulle [VAE] is 'n soewereine staat met die reg om oortredings te vervolg wat as krimineel beskou word onder hul eie wetgewing," het Kgwete gesê.
Indien die paartjie skuldig bevind word, kan hulle tronkstraf kry.
Haha … maar in S A … kan jy MOOR, ROOF en VERKRAG … en nie sommer TRONK toe gaan nie …! Hoe VOL sou ons tronke nie gewees het as bogenoemde SONDE in SA ñ "ootreding" was nie!
Belaglik of nie, die wet word afgedwing daar.
Nou wat se die anti-Trump anties nou!
Het ons prez nie n huis daar nie?
Die skynheiligheid van die Arabiese lande is om van siek te word. Tydens `n besoek aan Dubai kon jy nerens behalwe in die Hotel kroeg ten duurste `n glas bier bestel – enige alkohol gebruik is volgens hulle taboe wat sekerlik hul reg is. Hulle koerante se advertensie bladsye is egter oorlopens vol van onder andere Russiese prostitute wat hul dienste aanbied sonder dat `n haan daaroor kraai. Arabiese mans vind veral blonde modelle absoluut onweerstaanbaar en word gereeld saam met hulle gesien – sekerlik bespreek hulle nie die Brent prys van olie nie. Ek kan nie verstaan waarom hulle… Lees meer »
Een ding is seker hulle pas hulle wette toe …nie soos hier in SA waar alles veskoonbaar is al steel jy die koffers leeg